|  |  |
| --- | --- |
| **№** | **საპროექტო სამუშაოს დასახელება** |
| **1** | **გეოლოგიური გამოკვლევა (სადგურები, საყრდენები, ექსპერტიზა)** |
| **2** | **კონსტრუქციული მდგრადობის დასკვნა** |
| სადგურები |
| საყრდენების ფუნდამენტები |
| გამაგრებითი სამუშაოების პროექტი |
| კონსტრუქციული ნაწილის ექსპერტიზა |
| **3** | **ტექნოლოგიური ნაწილი-გაანგარიშება** |
| დასკვნა ტექნოლოგიური მოწყობილობების მდგომარეობის შესახებ (ვაგონები, საყრდენები, ბაგირები, შკივები, მართვა) |
| ხელახალი პროფილირება |
| ამძრავის შერჩევა |
| ელექტრული ნაწილი პროექტი |
| ელექტრონული ამძრავის მართვის პროექტი |
| პროექტის ტექნოლოგიური ნაწილის ექსპერტიზა |
| სამუშაოთა წარმოების პროექტი, გეგმა-გრაფიკი |
| ტექნოლოგიური ნაწილის ხარჯთაღრიცხვა |
| **4** | **რესტავრაციის პროექტი (სადგურები და მიმდებარე ტერიტორია)** |
| აზომვითი ნახაზი სამუშაოები |
| რესტავრაციის პროექტი (კულტურული მემკვიდრეობის სააგენტოსთან შეთანხმებით) |
| კონსტრუქციული პროექტი |
| საინჟინრო ქსელების პროექტი |
| ელექტროობის პროექტი |
| სამუშაოთა წარმოების პროექტი, გეგმა-გრაფიკი |
| არქიტექტურული ნაწილის ხარჯთაღრიცხვა |

აღსანიშნავია, რომ აღნიშნულ ტერიტორიაზე განთავსებულია კულტურული მემკვიდრეობის სტატუსის მქონე კომპლექსური ძეგლი, ამიტომ სამუშაოების განხორციელებისას შენარჩუნებული უნდა იქნას კულტურული ღირებულების მქონე ობიექტების პირვანდელი სახე, პირვანდელი კონსტრუქციული ელემენტები და მათი დიზაინი, რომლებიც ხელს არ უშლიან საბაგირო გზებს ნორმალურ ფუნქციონირებაში.

სავალდებულოა დაცული იყოს „კულტურული მემკვიდრეობის შესახებ" საქართველოს კანონით დადგენილი მოთხოვნები. რომლის მიხედვითაც უძრავი ძეგლის ტერიტორიად განისაზღვრება უძრავ ძეგლზე საქართველოს კანონმდებლობით დადგენილი წესით დამაგრებული მიწის ნაკვეთი, ხოლო ასეთის არარსებობის შემთხვევაში უძრავი ძეგლის მიერ უშუალოდ დაკავებული ტერიტორია. ამასთან, კულტურული მემკვიდრეობის შესახებ საქართველოს კანონის 22-ე მუხლის შესაბამისად, შენარჩუნებული უნდა იყოს ზემოაღნიშნულ საკადასტროებზე მდებარე კულტურული მემკვიდრეობის ძეგლის თვისებები, მახასიათებლები და ასევე, ის გარემო, რომელიც განაპირობებს კულტურული მემკვიდრეობის უძრავი ძეგლის ღირებულებას. ძეგლის შემდგომში გამოყენება დასაშვებია მხოლოდ იმ შემთხვევაში, თუ არ ზიანდება, საფრთხე არ ექმნება ან არ მცირდება ძეგლის კულტურული ღირებულება.